  Туспуктэм: vk.com (Галина Аверкиева) Майя Бывальцева Глаз ёросысь Туктым (Омутница) гуртын Нырысетӥ дунневыл оже, Быдӟым Атыкай оже но со аръёсы ужамзы понна медален пусъем гуртооссылэн нимъёсынызы мемориал усьтӥзы. Со сярысь ёрослэн тӧроез Галина Аверкиева «ВКонтакте» мерлыко вотэсысь бамаз ивортӥз. « Туктым мемориал огъетлэн эшшо одӥг люкетэз луиз. Пӧсьтолэзь кутсконын йыбырттон кирос пуктэмын вал. Азьланяз татын буре ваён сад кылдоз » Галина Аверкиева, Глаз ёрослэн тӧроез Интызэ юнме шорысь ӧз быре. Татын РСФСР-ысь мерлыко ужпумъёсъя комиссарлэн, Удмурт исплкомлэн нырысетӥ тӧроезлэн Иосиф Наговицынлэн атай юртэз вал. Солэн ӵыжы-выжыез Валентина Хазиахметова мемеориал пуктыны одӥгез кичӧлтӥсез луиз. Ӵектосэз «Наша инициатива» программая быдэстӥзы. Сое улонэ пыӵатон бордын тыро тыршизы гуртоос, Глазкарысь инженерно-педагогической институтысь студентъёс. Коньдонэн депутатъёс, предприятиослэн кивалтӥсьёссы юрттӥзы. Музъемлэн кузёез Татьяна Шибанова синпелет улэ сое дунтэк сётӥз. Тодэ вайытом, Дэбес ёросысь Бадӟым Кизьна гуртын улӥсьёс ас кужыменызы ошмессэс утялтӥзы но чебер шутэтскон инты лэсьтӥзы.  Тегъёс: буреваён синпелет Глазёрос Удмуртия  